CELEX: 62005FO0100
Language: hu
Date: 2007-05-16
Title: A Közszolgálati Törvényszék (első tanács) 2007. május 16-i végzése. # Eleni Chatziioannidou kontra az Európai Közösségek Bizottsága. # Költségek megállapítása. # F-100/05 DEP. sz. ügy

A KÖZSZOLGÁLATI TÖRVÉNYSZÉK VÉGZÉSE
      (első tanács)
      2007. május 16.
      F‑100/05. DEP. sz. ügy
      Eleni Chatziioannidou
      kontra
      az Európai Közösségek Bizottsága 
      „Eljárás – Költségek megállapítása”
      Tárgy: Kereset, amelyben E. Chatziioannidou az Európai Közösségek Elsőfokú Bírósága eljárási szabályzata – amelyet az Európai Unió
         Közszolgálati Törvényszékének felállításáról szóló, 2004. november 2‑i 2004/752/EK, Euratom tanácsi határozat (HL L 333.,
         7. o.) 3. cikkének (4) bekezdése alapján mutatis mutandis alkalmazni kell a Közszolgálati Törvényszékre mindaddig, amíg ez utóbbi eljárási szabályzata hatályba nem lép – 92. cikkének
         (1) bekezdése alapján az F‑100/05. sz., Chatziioannidou kontra Bizottság ügyben 2006. november 14‑én hozott ítélettel (EBHT‑KSZ 2006.,
         I‑A‑1‑129. o. és II‑A‑1‑487. o.) összefüggő költségek megállapítását kéri.
      
      Határozat:         A Közszolgálati Törvényszék a felperesnek az F‑100/05. sz. ügyben megtérítendő költségek összegét 10 222 euróban határozza
         meg.
      
      Összefoglaló
      Eljárás – Költségek – Megállapítás – Figyelembe veendő elemek
      (Az Elsőfokú Bíróság eljárási szabályzata, 91. cikk, b) pont; 2004/752 tanácsi határozat, 3. cikk, (4) bekezdés)
      A peres eljárással összefüggésben végzett munka mennyiségének a megtérítendő költségek meghatározása érdekében történő értékelését
         illetően a közösségi bíróságnak figyelembe kell vennie az ezen eljárás céljából objektív módon elengedhetetlennek tekinthető
         munkaórák összesített számát. E tekintetben a jogi képviselő tiszteletdíjának összege nem függhet az általa készített beadványok
         terjedelmétől. A beadvány tömörsége ugyanis tükrözheti a bíróság és az ellenérdekű fél idejével takarékoskodni kívánó szerző
         rendszerező képességét, de utalhat gyorsan elvégzett munkára is. A beadvány rövidsége főszabály szerint nem értékelhető a
         beadványt készítő által végzett munka gyorsaságának vagy sommásságának jeleként.
      
      (lásd a 23. és 24. pontot)
      Hivatkozás:
      Az Elsőfokú Bíróság T‑290/94. DEP. sz., Kaysersberg kontra Bizottság ügyben 1998. október 30‑án hozott végzésének (EBHT 1998.,
         II‑4105. o.) 20. pontja, valamint T‑171/00. DEP. sz., Spruyt kontra Bizottság ügyben 2002. november 20‑án hozott végzésének
         (EBHT‑KSZ 2002., I‑A‑225. o. és II‑1127. o.) 29. pontja.